LAOAG CITY - Natiliw dagiti kameng ti National Bureau of Investigation ti maysa a lalaki ditoy syudad ti Laoag a maatap a nangrames iti maysa a menor de edad.
Binigbig ni NBI special investigator Mario Garcia ti suspek a ni Nelson Corpuz, agtawen ti 50 taga Brgy 46 Nalbo ditoy syudad ti Laoag ken uncle ti biktima.
Naammoan a nagpatulong ti biktima ken ti ina na iti NBI ken daytoy met ti inasikaso da a dagus.
Rumrummuar nga iti mismo nga ubong ti baboy ti maipagarup a pangramramesan ti suspek iti biktima.
Basar iti pakpakauna nga inbestigasyon ti NBI, rinugyan pay laeng ti suspek ti panangramrames na iti menor de edad nga ulilan iti ama idi ta agtawen pay laeng iti 14 ken iti agdama ket agtawenen iti 17.
Naammoan a kadagitoy laeng a nakapagsuplong ti biktima iti ina na gapu iti panangbutbuteng kenkuana ti suspek.
Plano ti NBI a ma-inquest ti kaso agingga intono lunes.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn